Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Разрешава се употребата на посочените в приложението вещества, които принадлежат към категорията „хранителни добавки“ и към функционалната група „витамини, провитамини и химически добре дефинирани вещества, които имат подобен ефект“, като фуражни добавки при храненето на животните при спазване на условията, определени в същото приложение.
 Член 2
 1. Посочените в приложението вещества и съдържащите ги премикси, които са произведени и етикетирани преди 2 януари 2016 г. в съответствие с правилата, приложими преди 2 юли 2015 г., могат да продължат да се пускат на пазара и да се употребяват до изчерпване на складовите наличности.
 2. Комбинираните фуражи и фуражните суровини, които съдържат посочените в приложението вещества и са произведени и етикетирани преди 2 юли 2016 г. в съответствие с правилата, приложими преди 2 юли 2015 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
 3. Комбинираните фуражи и фуражните суровини, които съдържат посочените в приложението вещества и са произведени и етикетирани преди 2 юли 2017 г. в съответствие с правилата, приложими преди 2 юли 2015 г., могат да продължат да се пускат на пазара и да се употребяват до изчерпване на складовите наличности, ако са предназначени животни, които не са отглеждани за производство на храни.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 юни 2015 година.
 За Комисията
 Председател
 Jean-Claude JUNCKER
 (1) ОВ L 268, 18.10.2003 г., стр. 29.
 (2) Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
 (3) EFSA Journal (Бюлетин на ЕОБХ), 2011; 9(11):2411; EFSA Journal (Бюлетин на ЕОБХ), 2011; 9(11):2412; EFSA Journal (Бюлетин на ЕОБХ), 2011; 9(11):2413.
 ПРИЛОЖЕНИЕ
 Идентификационен номер на добавката
 Идентификационен номер на добавката
 Добавка
 Състав, химична формула, описание, метод за анализ
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешението
 mg от активното вещество/kg пълноценен фураж със съдържание на влага 12 % или mg от активното вещество/l вода.
 Хранителни добавки: „витамини, провитамини и химически добре дефинирани вещества, които имат подобен ефект“
 3a820
 „Тиамин хидрохлорид“ или „Витамин B1“
 Състав на добавката:
 Тиамин хидрохлорид
 Характеристика на активното вещество:
 Тиамин хидрохлорид
 C12H17ClN4OSߦHCl
 CAS No 67-03-8
 Тиамин хидрохлорид в твърдо състояние, получен чрез химичен синтез.
 Критерии за чистота: минимум 98,5 %, на безводна основа.
 Методи за анализ
 (1)
 :
 За определяне на тиамин хидрохлорид във фуражната добавка:
 —
 високоефективна течна хроматография с UV детектор (HPLC-UV) — фармакопея на САЩ 32 (монография „тиамин хидрохлорид“).
 За количествено определяне на тиамин хидрохлорид в премиксите:
 —
 йонообменна високоефективна течна хроматография с UV детектор (HPLC-UV) — VDLUFA Bd. III, 13.9.1 или
 —
 високоефективна течна хроматография с обърната фаза с флуоресцентен детектор (HPLC-FL) — постановление от 20.2.2006 г.,